Pierre Maisonnet

De Pierre-François ("Pierre") Maisonnet, gebuer de 28. November 1755 an der Stad Lëtzebuerg, an och do gestuerwen den 29. Abrëll 1827, war e Lëtzebuerger Moler. Hie war de Jong vum Pierre Maisonnet (Petrus Maisonnette) an der Margaretha Rodenmacher.

 Säi Liewen 
Et ass net sécher, ob de Pierre Maisonnet e Schüler vum Orvaler Moler, dem Brudder Abraham Gilson, war, ier en op Antwerpen Konscht studéiere goungHenri Carême (2023) Les peintres et peinture dans le duché de Luxembourg au XVIIIe siècle. Luxemburg: Musée national d'archéologie d'histoire et d'art. ISBN 9788836654413..

De Pierre Maisonnet huet haaptsächlech Portraite gemoolt. Sou krut hien och den Optrag fir e Portrait vum Keeser Joseph II. ze molen, wéi dee 1781 zu Lëtzebuerg war. 1792 huet hien dunn och deem säi Bouf an Nofollger, de Leopold II. portraitéiert. De Maisonnet huet och d'Pläng fir den Dekor vum Gouverneurspalais gezeechent an d'Aarbechten iwwerwaachtInauguration Kaiser Leopolds II. zu Luxemburg, Das Luxemburger Land, Nr 14, 4. Abrëll 1886, S. 324.

Wärend enger Rëtsch Joren huet de Maisonnet Kierchebiller gemoolt oder restauréiert an Ornamenter gemooltAuguste Neyen (1860) Biographie Luxembourgeoise: histoire des hommes distingués originaires de ce pays considéré à l'époque de sa plus grande étendue, ou qui se sont rendus remarquables pendant le séjour qu'ils y ont fait. Volume 1. Lëtzebuerg: Pierre Buck..

Wéi de Jean-Baptiste Pioche 1811 gestuerwen ass, huet de Maisonnet deem seng Funktioun als Zeecheprofesser am Collège municipal, dem haitege Kolléisch, iwwerholl. Zu senge Schüler hunn ë. a. de Jean-Baptiste Fresez an de Jacques Sturm gehéiert.

 Wierker (Auswiel) 
 Portrait vum Keeser Joseph II.
 Portrait vun der Madame Chrétien Faber-Génin
An der Kollektioun vum Nationalmusée fir Geschicht a Konscht:
 Portrait vum Keeser Leopold II. (1791)
 Portrait vum Franz I. (1792)
 Allégorie de la sculpture
 Allégorie de la peinture

 Galerie 

 Unerkennungen 
Zu Bouneweg ass d'Rue Pierre Maisonnet no him benannt."Was bedeuten die Straßennamen der Stadt", ons stad, n° 21 (1986), S. 34.

 Literatur 
 APEA, 1987. Regard sur deux siècles de création et d'éducation artistiques au Luxembourg. Association des Professeurs d'Education artistique de l'Enseignement secondaire et supérieur (APEA), Impr. St-Paul, Luxembourg, 332 S. (Pierre Maisonnet: S. 76.
 Jean-Marie Yante & Bénédicte Pétrement, Frère Abraham - Moine peintre d'Orval 1741-1809; Virton (éd. du Musée Gaumais), 2009. - Vgl. S. 146 à propos Pierre Maisonnet!

 Kuckt och 
 Lëscht vu lëtzebuergesche Konschtschafenden

 Um Spaweck 

Kategorie:Gebuer 1750
Kategorie:Gestuerwen 1827
Kategorie:Lëtzebuergesch Lycéesprofesseren
Kategorie:Lëtzebuergesch Moler
Kategorie:Persounen, no deenen eng Struktur zu Lëtzebuerg genannt ass